Document ID: 32007D0463

KOMISIJAS LĒMUMS
(2007. gada 4. jūlijs),
ar ko groza Lēmumu 2005/942/EK, ar kuru saskaņā ar Padomes Direktīvu 1999/105/EK pilnvaro dalībvalstis pieņemt lēmumus par garantijām attiecībā uz meža reproduktīvo materiālu no trešām valstīm
(izziņots ar dokumenta numuru K(2007) 3173)
(2007/463/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 22. decembra Direktīvu 1999/105/EK par meža reproduktīvā materiāla tirdzniecību (1) un jo īpaši tās 19. panta 3. punktu,
tā kā:
(1)
Komisijas Lēmums 2005/942/EK (2) pilnvaro dalībvalstis pieņemt lēmumus saskaņā ar Direktīvu 1999/105/EK par garantijām attiecībā uz norādītu sugu meža reproduktīvo materiālu no norādītām trešām valstīm.
(2)
Pašreizējā režīma darbības jomu jāpaplašina par tik, lai piešķirtu vajadzīgās garantijas.
(3)
Lietderīgi pievienot Jaunzēlandi apstiprinātām trešām valstīm attiecībā uz zināmas izcelsmes kategorijas meža reproduktīvo materiālu sugai Pinus radiata un pievienot minēto sugu Amerikas Savienoto Valstu sarakstam. Tādēļ attiecīgi jāgroza Lēmums 2005/942/EK.
(4)
Šajā lēmumā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairošanas materiāla pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/942/EK pielikumu groza tā, kā norādīts šā lēmuma pielikumā.
2. pants
Šis lēmums ir adresēts dalībvalstīm.
Briselē, 2007. gada 4. jūlijā

Labels: 3
5
6